Diari Oficial de la Generalitat Valenciana


Sumari del DOGV 3172, del 29-01-1998 (1998/404)

RESOLUCIÓ de 17 de desembre de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Meditació.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3172

Data del DOGV
:   29-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/404


Data del document
:   17-12-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 17 de desembre de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Meditació. [1998/C404]
  
Vist l'expedient pel qual se sol·licita inscriure en el Registre de Fundacions de la Comunitat Valenciana la denominada Fundació Meditació, incoat en data 17 de novembre de 1997, amb número de registre 59688, pel senyor Rafael-Ángel Mira Fornés, com a president de la Fundació, sobre la base dels següents:
  
Fets
  
Primer
  
Que en data 20 de novembre de 1997, el senyor Rafael-Ángel Mira Fornés va comparéixer davant el notari del Col·legi de València el senyor Carlos Pascual de Miguel, i va manifestar en aquest acte la voluntat de constituir la denominada Fundació Meditació, constitució que es du a efecte mitjançant escriptura de la mateixa data i amb el número de protocol 8376, atorgada per l'esmentat notari.
  
Així mateix, van comparéixer al dit acte la senyora Renee Nicolette Mintje Bontenbal i la Sra. Yolanda-Maria Mira Fornés, a l'efecte de la seua acceptació del càrrec de patró de la citada Fundació.
  
Segon
  
Segons l'article 7 dels estatuts, la Fundació tindrà un caràcter benèfic orientat a la satisfacció de les necessitats morals i intel·lectuals de tot ordre, i estarà exempta de tot fi lucratiu. En conseqüència, dins d'aquest ampli objectiu tindrà com a finalitats concretes més importants i sense finalitat limitadora, el següent: 1) Fomentar l'estudi, coneixement i difusió de les cultures en el seu aspecte de la meditació, com a mitjà per al desenvolupament espiritual humà. 2) Promoure experiències didàctiques aplicades a l'assimilació de tècniques de meditació. 3) Preservar de la deterioració mediambiental paratges naturals especialment propicis per a la pràctica de la meditació. 4) Organitzar trobades entre meditatius habituals de qualsevol àmbit i índole, que accepten els fins de la Fundació. 5) Fomentar accions voluntàries de servei útil a persones necessitades.
  
Segons l'article 8 estatutari, seran potencials beneficiaris de l'activitat de la Fundació, totes aquelles persones que es troben interessades a practicar la meditació com a mitjà d'evolució espiritual i com a teràpia per a malalties o dependències.
  
Tercer
  
La dotació fundacional, segons l'escriptura de constitució citada i una altra d'ampliació de dotació, autoritzada pel mateix notari i atorgada pel senyor Salvador Esparza Pedrol, en representació de la mercantil Danaide, SA, i els mateixos compareixents a l'acte constitucional, és de vuit milions cinc-centes mil pessetes (8.500.000 PTA), desglossada en aportacions no dineràries, consistents en tres finques rústiques aportades per la mercantil Danaide, SA, valorades en un total de cinc milions de pessetes (5.000.000 PTA) i aportacions dineràries per un valor de tres milions cinc-centes mil pessetes (3.500.000 PTA), que s'aporten de la següent forma: cinc-centes mil pessetes (500.000 PTA) pel Rafael-Ángel Mira Fornés, i tres milions de pessetes (3.000.000 PTA) per la mercantil Danaide, SA.
  
L'acreditació de les aportacions dineràries figura en sengles justificants d'abonament en compte de les entitats financeres Bancaixa i Banco Bilbao-Vizcaya, SA, Banca Personal-València, que s'incorporen a les escriptures de constitució i ampliació de dotació, mentre que les aportacions no dineràries s'acrediten per la valoració d'aquests, realitzada pel notari senyor Carlos Pascual de Miguel, en la citada escriptura d'ampliació de dotació de la Fundació Meditació.
  
Quart
  
D'acord amb allò previst en l'atorgament quart de l'acta fundacional i el títol III dels estatuts, el Patronat és l'òrgan de govern, representació i administració de la Fundació. El Patronat elegirà del seu si un president, amb caràcter vitalici, un vicepresident i un secretari, que cessaran cada dos anys, podent ser reelegits.
  
Cinqué
  
El Patronat inicial queda format per les persones següents, havent acceptat el càrrec totes elles en document públic:
  
- President: Rafael-Ángel Mira Fornés.
  
- Vicepresidenta: Renee Nicolette Mintje Bontenbal.
  
- Secretària: Sra. Yolanda-María Mira Fornés.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments de dret
  
Primer
  
La Constitució recull en el títol I, capítol II, secció II, article 34, el dret de fundació para fins d'interès general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la Fundació i la dotació, així com les aportacions efectivament realitzades, aquells es consideren d'interés general, i aquestes inicialment suficients per a la inscripció, de conformitat amb allò que s'ha establit en l'article 11.b del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en les escriptura pública de 20 de novembre de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 7 dels seus estatuts. No obstant això, s'entendrà per no posada en l'article 15 estatutari, la frase «una vegada a l'any», i en el seu lloc haurà de dir «dues vegades», per imposar-ho així la Llei de Fundacions citada, segons els articles 23.1 i 23.5, en relació al 14.1; i en aplicació de l'article 9.2 de la mateixa norma legal.
  
Cinqué
  
L'expedient ha estat tramitat per la Direcció General d'Interior de la Conselleria de Presidència, a través del servei d'entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament; tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per ordre de 25 de novembre de 1996, en què es refereix a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Real Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la que s'estableix la data d'inici d'activitats del Registre i Protectorat únics de la Comunitat Valenciana, i altra normativa de pertinent aplicació, resolc:
  
Primer
  
Inscriure com a Fundació la denominada Fundació Meditació en el Registre de Fundacions de la Comunitat Valenciana amb el número 285(V) i classificar-la com a cultural. El seu domicili radicarà a València, a la plaça de la Reina, 20.
  
Segon
  
Inscriure en l'esmentat Registre de Fundacions els estatuts que han de regir la Fundació, autoritzats en sengles escriptures públiques pel notari del Col·legi de València senyor Carlos Pascual de Miguel, en data 20 de novembre de 1997, amb els respectius números 8376 i 8377 de protocol, i amb l'excepció exposada en el fonament de dret, quart de l'actual resolució.
  
Tercer
  
Així mateix, inscriure en el Registre de Fundacions de la Comunitat Valenciana el nomenament del primer Patronat, segons figura en l'antecedent de fet cinqué d'aquesta Resolució.
  
Notifiqueu la present resolució, i advertiu que contra aquesta, que no esgota la via administrativa, podrà presentar-hi un recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la seua notificació, de conformitat amb allò que s'ha disposat en el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.